《与苏州守十诗以兵卫森画戟燕寝凝清香为韵 其五》
宋代·周麟之

洞庭雨断兼天碧，松江月明波动色。剪橘霜包照座黄，鲙鲈雪缕堆盘白。

秋到湖山最佳处，此景付公天不惜。英名自是龙骧家，更待高闳立幡戟。

作者简介：（1118—1164）泰州海陵人，一说江宁人，字茂振。高宗绍兴十五年进士。历官中书舍人、兵部侍郎，兼给事中。绍兴二十九年，充金国哀谢使，言辞详雅，金人为加礼。次年为同知枢密院事。金主背盟，复奉命出使，以主张俟金来南，尽锐奋击，必能成功，辞之。因被劾，责授秘书少监分司南京，筠州居住。有《海陵集》。